Coronavirus în UK: Record de decese provocate de Covid-19. Cel mai mare număr de la începutul pandemiei.
1.610 de decese provocate de Covid-19 au fost înregistrate în ultimele 24 de ore, în Marea Britanie. Este cel mai mare număr de decese raportat într-o singură zi, de la începutul pandemiei. În total, peste 4,2 milioane de persoane au primit prima doză de vaccin anti-Covid.
1.610 persoane au murit în Marea Britanie din cauza Covid-19, relatează BBC. Este cel mai mare număr de decese raportat într-o singură zi de la începutul pandemiei.Anterior, recordul era de 1.564 de decese, înregistrat pe 13 ianuarie. Alte 33.355 de cazuri de Covid au fost înregistrate în ultimele 24 de ore, în Marea Britanie.În total, peste 4,2 milioane de persoane au primit prima doză de vaccin anti-Covid, conform ultimelor rapoarte prezentate de guvernul britanic. Oficiul pentru Statistică Naţională arată că aproximativ una din 10 persoane din Marea Britanie a fost testată pozitiv pentru anticorpii de Covid-19 în decembrie, aproape dublu faţă de datele din octombrie.